CELEX: E2017J0009
Language: bg
Date: 2018-05-30 00:00:00
Title: Решение на Съда от 30 май 2018 година по дело E-9/17 — Edmund Falkenhahn AG срещу Надзорен орган за финансовия пазар (Finanzmarktaufsicht) (Директива 2009/110/ЕО — Институции за електронни пари — Погасяване по номинална стойност — Изисквания за защитни мерки)

20.9.2018   
            
            
               BG
            
            
               Официален вестник на Европейския съюз
            
            
               C 335/20
            
         
      РЕШЕНИЕ НА СЪДА
      от 30 май 2018 година
      по дело E-9/17
      Edmund Falkenhahn AG срещу Надзорен орган за финансовия пазар (Finanzmarktaufsicht)
      
      
         (Директива 2009/110/ЕО — Институции за електронни пари — Погасяване по номинална стойност — Изисквания за защитни мерки)
      
      (2018/C 335/12)
      По дело E-9/17, Edmund Falkenhahn AG/Надзорен орган за финансовия пазар (Finanzmarktaufsicht) — МОЛБА до Съда по член 34 от Споразумението между държавите от ЕАСТ за създаване на Надзорен орган и Съд от Апелативния съвет на Лихтенщайн по жалбите на Надзорния орган за финансовия пазар (Beschwerdekommission der Finanzmarktaufsicht) относно тълкуването на Директива 2009/110/ЕО на Европейския парламент и на Съвета от 16 септември 2009 г. относно предприемането, упражняването и пруденциалния надзор на дейността на институциите за електронни пари и за изменение на директиви 2005/60/ЕО и 2006/48/ЕО, и за отмяна на Директива 2000/46/ЕО, Съдът в състав: Páll Hreinsson (председател), Per Christiansen (съдия докладчик) и Martin Ospelt (ad hoc), съдии, постанови решение на 30 май 2018 г., чийто диспозитив е, както следва:
      
                  1.
               
               
                  Не е съвместимо с член 11, параграфи 1 и 2 от Директива 2009/110/ЕО на Европейския парламент и на Съвета от 16 септември 2009 г. относно предприемането, упражняването и пруденциалния надзор на дейността на институциите за електронни пари и за изменение на директиви 2005/60/ЕО и 2006/48/ЕО, и за отмяна на Директива 2000/46/ЕО, ако стойността на електронни пари в който и да било момент е различна от номиналната стойност на получените средства, включително през периода между емитирането и обратното изкупуване.
               
            
                  2.
               
               
                  В член 7, параграф 2, първа и втора алинея от Директива 2009/110/ЕО във връзка с таблица 1 от точка 14 на приложение I към Директива 2006/49/ЕО на Европейския парламент и на Съвета от 14 юни 2006 г. относно капиталовата адекватност на инвестиционните посредници и кредитните институции, се съдържат изчерпателни определения за това кои активи представляват сигурни, нискорискови активи за целите на член 7, параграф 1 от Директива 2009/110/ЕО.